Υ.Δ.Δ.Τ. 12.03.001.582.001

**ΕΙΣΗΓΗΤΙΚΗ ΕΚΘΕΣΗ**

**Νομοσχέδιο με τίτλο «Ο περί της Διεθνούς Συνεργασίας σε Ποινικά Θέματα Νόμος (Τροποποιητικός) Νόμος του 2021»**

 Το συνημμένο νομοσχέδιο με τίτλο «Ο περί της Διεθνούς Συνεργασίας σε Ποινικά Θέματα Νόμος (Τροποποιητικός) Νόμος του 2021» ετοιμάστηκε από το Υπουργείο Δικαιοσύνης και Δημοσίας Τάξεως, και ελέγχθηκε νομοτεχνικά από τη Νομική Υπηρεσία. Σκοπό έχει να καλύψει τη συνεργασία στα θέματα νομικής συνδρομής με το Ηνωμένο Βασίλειο της Μεγάλης Βρετανίας και της Βόρειας Ιρλανδίας , δυνάμει της Συμφωνίας Εμπορίου και Συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας , αφ’ ενός , και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφ’ ετέρου, η οποία διέπει τις σχέσεις του Ηνωμένου Βασιλείου και Κρατών-Μελών της Ευρωπαϊκής Ένωσης μετά το Brexit.

2. Επισυνάπτεται ως Παράρτημα 01 το σχετικό νομοσχέδιο συνοδευόμενο από την Αιτιολογική Έκθεση υπογραμμένη από το Γενικό Εισαγγελέα της Δημοκρατίας. Επισυνάπτεται επίσης ως Παράρτημα 02 το Ερωτηματολόγιο Ανάλυσης Αντικτύπου της προτεινόμενης νομοθεσίας, συμπληρωμένο στα σημεία που αρμόζει, και Παράρτημα 03 το Προσχέδιο της Απόφασης του Υπουργικού Συμβουλίου με την επιστολή του Υπουργού Εξωτερικών ημερομηνίας 26.08.2021.

3. Το νομοσχέδιο εγκρίθηκε από το Υπουργικό Συμβούλιο κατά τη συνεδρία του ημερομηνίας 31.03.2021.

ΥΠΟΥΡΓΕΙΟ ΔΙΚΑΙΟΣΥΝΗΣ

ΚΑΙ ΔΗΜΟΣΙΑΣ ΤΑΞΕΩΣ

6 Σεπτεμβρίου 2021